CELEX: C2007/247/06
Language: da
Date: 2007-10-20 00:00:00
Title: Sag C-331/07: Sag anlagt den 16. juli 2007 — Kommissionen for De Europæiske Fællesskaber mod Den Hellenske Republik

20.10.2007   
            
            
               DA
            
            
               Den Europæiske Unions Tidende
            
            
               C 247/4
            
         Sag anlagt den 16. juli 2007 — Kommissionen for De Europæiske Fællesskaber mod Den Hellenske Republik
   (Sag C-331/07)
   (2007/C 247/06)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved E. Tserepa-Lacombe og F. Erlbacher)
   
      Sagsøgt: Den Hellenske Republik
   Sagsøgerens påstande
   
               —
            
            
               Det fastslås, at Den Hellenske Republik ved ikke at have truffet alle de nødvendige foranstaltninger til at udbedre den alvorlige mangel på personale ansvarlig for gennemførelsen af veterinærkontrollen i Grækenland med en heraf følgende eventuel skade for en korrekt og effektiv anvendelse af Fællesskabets veterinærbestemmelser har tilsidesat forpligtelser, som påhviler staten i henhold til nævnte bestemmelser.
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen har i nærværende sag nedlagt påstand om, at det fastslås, at Den Hellenske Republik ved ikke at have truffet de nødvendige administrative foranstaltninger til at efterkomme forpligtelsen i artikel 4, nr. 2, i Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (EFT L 165 af 30.4.2004, s. 1, som ændret i EFT L 191 af 28.5.2004, s. 1, herefter »forordning (EF) nr. 882/2004«) samt forpligtelsen til at råde over et tilstrækkeligt antal medarbejdere med passende kvalifikationer og erfaringer, der effektivt og hensigtsmæssigt kan udføre offentlig kontrol samt forpligtelsen i Fællesskabets veterinærbestemmelser vedrørende finansiering af det personale, der er nødvendigt for at gennemføre den fastsatte veterinære kontrol, har tilsidesat forpligtelser, som påhviler den i henhold til nævnte bestemmelser.
   Kommissionen har anført, at Fællesskabets veterinærbestemmelser pålægger medlemsstaterne at sikre gennemførelsen af et betydeligt antal inspektioner og kontrol vedrørende anvendelsen af betingelserne og kravene i nævnte ordning. Således bestemmes det bl.a. i artikel 4, stk. 2, litra c), i forordning (EF) nr. 882/2004, at medlemsstaterne skal have et tilstrækkeligt antal medarbejdere med passende kvalifikationer og erfaringer med henblik på at udføre veterinærkontrol. Desuden foreskriver adskillige bestemmelser enten udtrykkeligt gennemførelsen af bestemte veterinærkontroller, hvori det angives, hvorledes disse skal foregå, eller angiver betingelser eller krav, som forudsætter eksistensen af veterinærkontrol.
   Kommissionen har under henvisning til et betydeligt antal rapporter fra Den Europæiske Fødevaresikkerhedsautoritet anført, at Den Hellenske Republik ved udløbet af fristen i Kommissionens begrundede udtalelse og efterfølgende og trods visse anstrengelser fra de græske myndigheders side, ikke har truffet alle de nødvendige foranstaltninger med henblik på at udbedre de forhold, som forholdes den. Den Europæiske Fødevaresikkerhedsautoritet har siden 1998 gennemført adskillige inspektioner i Grækenland, under hvilket det har kunnet fastslå forekomsten af utilstrækkeligt personale i de tjenester, der er ansvarlige for gennemførelsen af den offentlige kontrol, der er fastsat i fællesskabsbestemmelserne, og på alle administrative niveauer. De fastslåede mangler var så alvorlige, at ifølge Kommissionens eksperter, kunne den nødvendige offentlige kontrol til sikring af en effektiv gennemførelse til sikring af fællesskabsbestemmelserne vedrørende dyrebeskyttelse ikke gennemføres, og programmerne, der tilsigtede at hindre og udrydde dyresygdomme er ikke blevet fuldført og beskyttelsesbestemmelserne af dyrenes adfærd ikke overholdt.
   Hovedparten af de henstillinger, som blev rettet til de græske myndigheder, er ikke blevet gennemført eller er kun ufuldstændigt gennemført. Desuden giver de udsendte eksperters rapporter et særdeles problemfyldt billede af gennemførelsen af den officielle kontrol i Grækenland.